CELEX: 
Language: mt
Date: 2019-07-23 00:00:00
Title: DIRETTIVA TAL-KUMMISSJONI (UE) .../… li temenda, għall-finijiet tal-adattament tiegħu għall-progress tekniku, l-Anness tad-Direttiva tal-Kunsill 80/181/KEE fir-rigward tad-definizzjonijiet ta’ unitajiet SI bażi

DIRETTIVA TAL-KUMMISSJONI (UE) .../…
            
            
               ta’ 23.7.2019
            
            
               li temenda, għall-finijiet tal-adattament tiegħu għall-progress tekniku, l-Anness tad-Direttiva tal-Kunsill 80/181/KEE fir-rigward tad-definizzjonijiet ta’ unitajiet SI bażi
               
            
               (Test b’rilevanza għaż-ŻEE)
            
            
               IL-KUMMISSJONI EWROPEA,
            
            
               Wara li kkunsidrat it-Trattat dwar il-Funzjonament tal-Unjoni Ewropea,
            
            
               Wara li kkunsidrat id-Direttiva 2009/34/KE tal-Parlament Ewropew u tal-Kunsill tat-23 ta’ April 2009 dwar dispożizzjonijiet komuni kemm għall-istrumenti tal-kejl kif ukoll għall-metodi ta’ kontroll metroloġiku
                  1
               , u b’mod partikolari l-Artikolu 16 tagħha,
            
            
               Billi:
            
            
               (1)Id-Direttiva tal-Kunsill 80/181/KEE
                  2
                tiddefinixxi l-unitajiet ta’ kejl li għandhom jintużaw fl-Unjoni biex il-kejl u l-indikazzjonijiet ta’ kwantitajiet ikunu jistgħu jiġu espressi f’konformità mas-Sistema Internazzjonali tal-Unitajiet (SI), adottata mill-Konferenza Ġenerali dwar l-Piżijiet u l-Kejl (CGPM) stabbilita mill-Konvenzjoni tal-Metru li ġiet iffirmata f’Pariġi fl-20 ta’ Mejju 1875.
            
            
               (2)Id-Direttiva 2009/34/KE tistabbilixxi l-qafas ġenerali għall-adozzjoni ta’ Direttivi separati dwar, fost l-oħrajn, l-istrumenti tal-kejl u r-rekwiżiti tekniċi tagħhom, l-unitajiet ta’ kejl u l-armonizzazzjoni ta’ metodi ta’ kejl u ta’ kontroll metroloġiku. L-Artikolu 16 ta’ dik id-Direttiva jipprevedi li l-Kummissjoni tista’ temenda l-annessi tad-Direttivi separati msemmija fl-Artikolu 1 tagħha għall-għan ta’ adattament għall-progress tekniku, inkluż il-Kapitolu I tal-Anness tad-Direttiva 80/181/KEE.
            
            
               (3)Waqt l-24 laqgħa tagħha fl-2011, is-CGPM iddeċiediet dwar mod ġdid kif tiddefinixxi l-SI abbażi ta’ sett ta’ seba’ kostanti ta’ definizzjoni derivati mill-kostanti fundamentali tal-fiżika u minn kostanti oħrajn tan-natura. Din id-deċiżjoni ġiet ikkonfermata fil-25 laqgħa tas-CGPM fl-2014.
            
            
               (4)Fis-26 laqgħa tas-CGPM fl-2018 ġew adottati definizzjonijiet ġodda tal-unitajiet SI bażi. Id-definizzjonijiet il-ġodda huma bbażati fuq il-prinċipju l-ġdid ta’ valuri numeriċi fissi tal-kostanti ta’ definizzjoni u se jkunu effettivi mill-20 ta’ Mejju 2019. Id-definizzjonijiet il-ġodda huma mistennija li jtejbu l-istabbiltà u l-affidabbiltà fit-tul tal-unitajiet SI bażi, kif ukoll l-akkuratezza u ċ-ċarezza tal-kejl.
            
            
               (5)Id-definizzjonijiet il-ġodda adottati mis-CGPM jirriflettu l-aktar żviluppi reċenti fix-xjenza u fl-istandards tal-kejl. Sabiex id-definizzjonijiet tal-unitajiet SI bażi stabbiliti fid-Direttiva 80/181/KEE jiġu adattati għall-progress tekniku u b’hekk jikkontribwixxu għall-implimentazzjoni uniformi tal-SI, jeħtieġ li dawn jiġu allinjati mad-definizzjonijiet il-ġodda.
            
            
               (6)Għaldaqstant, jenħtieġ li d-Direttiva 80/181/KEE tiġi emendata skont dan.
            
            
               (7)Jeħtieġ li jiġi żgurat li l-leġiżlazzjoni l-ġdida tapplika mill-istess data għall-Istati Membri kollha, irrispettivament mid-data tat-traspożizzjoni, sabiex ikun hemm fis-seħħ implimentazzjoni uniformi tad-Direttiva 80/181/KEE.
            
            
               (8)Il-miżuri stipulati f’din id-Direttiva huma skont l-opinjoni tal-Kumitat tal-Aġġustament għall-Progress Tekniku tad-Direttivi msemmija fl-Artikolu 16 tad-Direttiva 2009/34/KE,
            
            
               ADOTTAT DIN ID-DIRETTIVA:
            
            
               Artikolu 1
                  Emenda
            
            
               L-Anness tad-Direttiva 80/181/KEE huwa emendat f’konformità mal-Anness ta’ din id-Direttiva.
            
         
         
            
               Artikolu 2
                  Traspożizzjoni
            
            
               1.Sa mhux aktar tard minn … [9 xhur wara d-dħul fis-seħħ ta’ din id-Direttiva], l-Istati Membri għandhom jadottaw u jippubblikaw il-liġijiet, ir-regolamenti u d-dispożizzjonijiet amminstrattivi meħtieġa sabiex jikkonformaw ma’ din id-Direttiva. Huma għandhom jikkomunikaw minnufih it-test ta' dawk id-dispożizzjonijiet lill-Kummissjoni.
            
            
               Huma għandhom japplikaw dawk id-dispożizzjonijiet minn … [10 xhur wara d-dħul fis-seħħ ta’ din id-Direttiva]. 
            
            
               Meta l-Istati Membri jadottaw dawk id-dispożizzjonijiet, fihom għandu jkun hemm referenza għal din id-Direttiva jew għandhom ikunu akkumpanjati minn dik ir-referenza meta ssir il-pubblikazzjoni uffiċjali tagħhom. Huma l-Istati Membri li għandhom jiddeċiedu kif issir dik ir-referenza.
            
            
               2.L-Istati Membri għandhom jikkomunikaw lill-Kummissjoni t-test tad-dispożizzjonijiet prinċipali tad-dritt nazzjonali li jadottaw fil-qasam kopert minn din id-Direttiva.
            
            
               Artikolu 3
                  Dħul fis-seħħ
            
            
               Din id-Direttiva għandha tidħol fis-seħħ fl-għoxrin jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.
            
            
               Din id-Direttiva hija indirizzata lill-Istati Membri.
            
            
               Magħmul fi Brussell, 23.7.2019
            
            
               
                     Għall-Kummissjoni
               
               
                     Il-President
                     Jean-Claude JUNCKER
               
            
         
         
            
                  
                     (1)
                  
                        ĠU L 106, 28.4.2009, p. 7.
               
               
                  
                     (2)
                  
                        Id-Direttiva tal-Kunsill 80/181/KEE tal-20 ta’ Diċembru 1979 dwar l-approssimazzjoni tal-liġijiet tal-Istati Membri dwar l-unitajiet ta’ kejl u dwar l-irrevokar tad-Direttiva 71/354/KEE (ĠU L 39, 15.2.1980, p. 40).
               
            
      
    ---documentbreak--- 
      
         
         
            
               ANNESS
            
            
               Fl-Anness, it-Taqsima 1.1 tal-Kapitolu I hija sostitwita b’dan li ġej:
            
            
               “1.1. Unitajiet SI bażi
            
            
                     
                        Kwantità
                     
                  
                  
                     
                        Unità
                     
                  
               
                     
                  
                  
                     
                        Isem
                     
                  
                  
                     
                        Simbolu
                     
                  
               
                     
                        Ħin
                     
                  
                  
                     
                        sekonda 
                     
                  
                  
                     
                        s
                     
                  
               
                     
                        Tul
                     
                  
                  
                     
                        metru
                     
                  
                  
                     
                        m
                     
                  
               
                     
                        Massa
                     
                  
                  
                     
                        kilogramm
                     
                  
                  
                     
                        kg
                     
                  
               
                     
                        Kurrent elettriku
                     
                  
                  
                     
                        ampere
                     
                  
                  
                     
                        A
                     
                  
               
                     
                        Temperatura termodinamika
                     
                  
                  
                     
                        kelvin
                     
                  
                  
                     
                        K
                     
                  
               
                     
                        L-ammont tas-sustanza 
                     
                  
                  
                     
                        mole
                     
                  
                  
                     
                        mol
                     
                  
               
                     
                        Intensità luminuża
                     
                  
                  
                     
                        candela
                     
                  
                  
                     
                        cd
                     
                  
               
               Definizzjonijiet tal-unitajiet SI bażi:
            
            
               Unità tal-ħin
            
            
                  Is-sekonda, bis-simbolu s, hija l-unità SI tal-ħin. Huwa definit billi l-valur numeriku fiss tal-frekwenza taċ-ċesju ΔvCs, il-frekwenza tat-tranżizzjoni iperfina tal-atomu taċ-ċesju mhux perturbat tal-atomu taċ-ċesju 133, jittieħed bħala 9 192 631 770 meta jiġi espress fl-unità Hz, li hu ugwali għal s-1.
            
            
               Unità tat-tul
            
            
                  Il-metru, bis-simbolu m, huwa l-unità SI tat-tul. Huwa definit billi l-valur numeriku fiss tal-veloċità tad-dawl f’vakwu c jittieħed bħala 299 792 458 meta jiġi espress fl-unità m/s, fejn is-sekonda hija definita f’termini ta’ ΔvCs.
            
            
               Unità tal-massa
            
            
                  Il-kilogramm, bis-simbolu kg, huwa l-unità SI tal-massa. Huwa definit billi l-valur numeriku fiss tal-Planck constant h jittieħed bħala 6.626 070 15 x 10-34 meta jiġi espress fl-unità J s, li hu ugwali għal kg m2 s-1, fejn il-metru u s-sekonda huma definiti f’termini ta’ c u ΔvCs.
            
            
                  
                     Unità tal-kurrent elettriku
            
            
                  L-ampere, bis-simbolu A, hija l-unità SI tal-kurrent elettriku. Huwa definit billi l-valur numeriku fiss taċ-ċarġ elementari e jittieħed bħala 1.602 176 634 x 10-19 meta jiġi espress fl-unità C, li hu ugwali għal A s, fejn is-sekonda hija definita f’termini ta’ ΔvCs.
            
            
                  Unità tat-temperatura termodinamika
            
            
                  Il-kelvin, bis-simbolu K, hija l-unità SI tat-temperatura termodinamika. huwa definit billi l-valur numeriku fiss tal-Boltzmann constant k jittieħed bħala 1.380 649 x 10-23 meta jiġi espress fl-unità J K-1, li hu ugwali għal kg m2 s-2 K-1, fejn il-kilogramm, il-metru u s-sekonda huma definiti f’termini ta’ h, c u ΔvCs.
            
            
                  Unità ta' ammont ta' sustanza
            
            
               Il-mole, bis-simbolu mol, huwa l-unità SI tal-ammont ta' sustanza. Mole wieħed fih eżattament 6.022 140 76 x 1023 entità elementari. Dan in-numru huwa l-valur numeriku fiss tal-Avogadro constant, NA, meta jiġi espress fl-unità mol-1 u jissejjaħ in-numru Avogadro.
            
            
               L-ammont ta’ sustanza, bis-simbolu n, ta’ sistema, hija l-kejl tal-għadd ta’ entitajiet elementari speċifikati. Entità elementari tista’ tkun atomu, molekula, jon, elettron jew partiċella oħra, jew grupp speċifikat ta’ partiċelli. 
            
            
                  Unità tal-intensità luminuża
            
         
         
            
                  Il-candela, bis-simbolu cd, hija l-unità SI tal-intensità luminuża f’direzzjoni partikolari. Hija definita billi l-valur numeriku fiss tal-effikaċja luminuża tar-radjazzjoni monokromatika tal-frekwenza 540 x 1012 Hz, Kcd, jittieħed bħala 683 meta jiġi espress fl-unità W-1, li hu ugwali għal cd sr W-1, jew cd sr kg-1 m-2 s3, fejn il-kilogramm, il-metru u s-sekonda huma definiti f’termini ta’  h, c u ΔvCs.
            
            
                  1.1.1.
                     Isem speċjali u simbolu tal-unità SI imnissla tat-temperatura għall-espressjoni tat-temperatura f’Celsius
            
            
                     
                        Kwantità
                     
                  
                  
                     
                        Unità
                     
                  
               
                     
                  
                  
                     
                        Isem
                     
                  
                  
                     
                        Simbolu
                     
                  
               
                     
                        Temperatura f’Celsius
                     
                  
                  
                     
                        grad Celsius
                     
                  
                  
                     
                        °C
                     
                  
               
            
               It-temperatura Celsius t hija definita bħala d-differenza t = T – T0 bejn iż-żewġ temperaturi termodinamiċi T u T0 fejn T0 = 273,15 K. Intervall jew differenza fit-temperatura jistgħu jiġu espressi f’kelvins jew fi gradi Celsius. L-unità “grad Celsius” hija ugwali għall-unità “kelvin”.”